嚴君平口訣
作者：無名氏
朝代：唐

paragraphs: 鉛是鉛，汞是汞，只這兩般是鉛汞。
龍是龍，虎是虎，只這兩箇同宗祖。
若能識此坎離宮，離宮之下出黃土。
黃土出黃芽，黃芽之下金花成。
金花成，金花之下結紫精。
紫精成，紫精之下出白金。
白金沉，黃金浮，世人採沉作丹頭，搜取赤髓相和種。
種有時，採有日，換筋骨，添壽歷，天仙地仙不思議。
點鉛鐵，兼瓦礫，一二三四五，水火木金土。
但知明此訣，便是長生路。